CASE introduceert nieuwe G-serie wielladers!
Nieuwe C-serie minigravers van CASE
Copyright © 2019 Handelsonderneming Jaap Tempel B.V.Design door Power Internet | Privacyverklaring | Hosting door Rjhosting Implants Teeth Annandale, VA
Implants Teeth - Near You in Annandale, VA
dental bonding in Annandale Virginia
tooth bonding in Annandale VA
cosmetic veneers Annandale
Vietnamese painless dentistry in Alpine CA
Arcadia composite veneers
broken tooth repair Aberdeen 57401
teeth crown in 07726 Sing vir ‘n houtpop | Thulana
Sing vir ‘n houtpop
Vanoggend, toe ek die wasmasjien laai, merk ek ‘n houtpop uitsteek by die skropvrou se oopbek handsak. Nuuskierigheid vat die oorhand en al my maniere vlieg by die deur uit; so loer ek skelmpies hoe lyk husse met lang ore.
Al wat ek raaksien is een moeg opgeleeste Bybel en die houtpop. Dis nie sommer so houtpop nie – dis ‘n handgekerfte, platkop ene met ‘n rooistring kraletjies om die middellyf. Heel oggend is ek doenig in die kombuis en betrap myself loer na die houtpop wat my dophou. Teen voormiddag kan ek myself nie meer inhou nie en vra vir Judith-die-skropvrou wat maak sy met die houtpop wat halflyf uit haar handsak hang.
Eers is Judith half skaam maar nadat ons elkeen met teebeker in die hand staan en slurp, kom Judith met die houtpop se storie uit.
Judith is anderkant van dertig en sy dink dis tyd om ‘n kind te kry. Nou het sy my volle aandag – want ek weet – sy’s nie verlief, verloof of getroud nie. Soos ek die storie vooruit loop, moet iemand haar die bytjies en blommetjies storie vertel.
Maar ek staan haar oopbek en aangaap; sy vertel sy is na haar stat se medisyneman wat ná ‘n ritureel vir haar die fertiliteits pop gegee het.
Slaat my met ‘n nat vis! Ek is te bang my baie vrae oor die ritureel skrik haar af van haar popstorie, dat ek omtrend verstik soos ek tee opslurp. My kop loop Kaapse draaie met my soos ek wonder.
“Nou wat maak jy met die pop? “ wil ek weet. Judith haal haar bontlap uit en wys my hoe sy die pop op haar rug knus vasdraai sodat sy dit kan abba en in privaatheid saamdra. “Seker maar hoekom die kop so plat is, om beter weg te steek”, sê ek. Nee, dis eintlik spesifiek vir mooigeit – sy wys die hoë voorkop en die rondgeit van die kop beloof ‘n slim baba. Sy beskryf die prag van amandelvorm oë, en die halfmaan wenkbroue en die fyn besnyde neus – elke moeder se droombaba. Judith hou die popkop sag in die holte van haar hand en wys dat die houtpop ook speel-speel gevoed kan word. Teen die tyd staar ek met koue beker tee in die hand en vat-vat aan die koue kombuisblad sodat ek weet ek droom nie.
Sy wys dat die pop aan die slaap gesus word en ook gebad word net soos ‘n regte baba. Ek trek my oë op skrefies en vra onoortuig of die houtpop dan ‘n naam het. Natuurlik! Hierdie pop is ‘n eg Ashanti fertiliteitspop, genoem “Akua ‘ba” wat beteken ‘meisie gebore op ‘n Woensdag, se kind’. Gedoriewaar, ek is onseker of sy gatvat met hierdie storie, maar sy bekyk die platkoppop met diepe deernis.
Hierdie is die meeste wat ek Judith ooit hoor gesels het – seker iets van hoe ek haar aangaap, besluit sy dis genoeg en woeps, droog haar storie op.
Na-middag hoor ek haar neurie en sing terwyl sy in die agterkamer stryk. In die gang merk ek op, die pop is vasgebind op die rug – noudat die popstorie op die lappe is, kan pop-se-kind openlik in lap rondgedra en voor gesing word.
Ek verwonder my aan hoe onkundig ek is oor die kultuur van Ghana se mense. Op die internet lees ek die houtpoppe is sedert toet se jare deur vrouens in die familie aan hulle dogters en agtersate aangegee. Soms word ‘n pop rondgedra tydens die swangerskap om ‘n gesonde baba te verseker. Partykeer word die houtpop weer teruggegee aan die medisyneman, of in die huis as dekorasie uitgestal wat die gesondheid van kinders beskerm. Hoe dit ookal sy, hierdie stukkie kultuur het sy oorsprong diep in Afrika, lank voordat die sendelinge die Bybel hierlangs kom versprei het. Hierdie poppe word net in Ghana gevind, maar is nie algemeen in die markte verkrygbaar nie. Toeriste koop ten duurste hierdie Ghana poppe as stukkie egte Afrika kuns.
foto vanaf internet
Skielik sien ek Judith in ‘n ander lig. Sy het ‘n lang plan vir haar toekoms. In Afrika, as sy na dertig kan bewys dat sy wel vrugbaar is, en kinders baar, is dit heelwat makliker om man te vang.
Met haar houtpop knus toegewikkel, is Judith is die ene lipstiek en rooswater oppad huistoe!
Miskien het iemand al vir haar die bytjie en blommetjies storie vertel?
This entry was posted in Expat Living, Ghana, Living in Africa, Strange things and tagged Afrika, Afrikaans, Ashanti, getroud, Ghana, Internet, Kultuur, lipstiek on February 19, 2018 by Daniël Bezuidenhout.
← Share Your World BATANATS →
14 thoughts on “Sing vir ‘n houtpop”
travel460 February 19, 2018 at 6:21 am
Ek het jou skrywe so geniet! Mal daaroor om meer oor ander kulture en hul gelowe te hoor. Ek kan nooit verstaan dat mense soms bang is vir ander se gebruike nie. Verstaan jy wie ń ander is, het jy mos ook meer begrip vir hoekom hulle wat doen.
Daniël Bezuidenhout Post author February 19, 2018 at 11:33 am
Dit bly interessant, wanneer mens ‘n ander taal eerstehands leer, kop jy sommer so terloops ook die kultuur. Maar hierdie weerlig ontdekkings gaan ek eendag mis, en ek’s bang vir die dag wat ek afstomp en nie meer belangstel nie.
Toortsie March 3, 2018 at 9:55 pm
Jy sal nooit afstomp nie, dis nie in jou aard nie. 😁
Rob Alberts February 19, 2018 at 7:55 am
woestynkind February 19, 2018 at 1:42 pm
Dit is nou interresant en so mooi vertel. Dankie.
Tannie Frannie February 19, 2018 at 2:17 pm
Daar is oerwysheid in daardie pop – ons weet almal van mense wat ‘n kindjie aanneem en dan – uiteindelik en onverwags – swanger raak. Dalk het hierdie “popspeel” van die Ghanese dieselfde uitwerking? Ek is so bly jy het uitgevra, dit was nou regtig interessant.
Daniël Bezuidenhout Post author February 20, 2018 at 9:02 am
Dankie – ai my nuuskierigheid ken ook geen einde nie.
perdebytjie February 19, 2018 at 8:16 pm
Dis nou werklik so interessant!
Positief February 21, 2018 at 10:02 am
Baie baie interessant. Ek hou ook van vra, anders sal jy mos nooit weet nie
Daniël Bezuidenhout Post author March 4, 2018 at 7:19 pm
Dankie_ ai die nuuskierigheid van my kry oorhand
Toortsie March 3, 2018 at 9:56 pm
Ek hoop haar drome word waar.
Toortsie March 5, 2018 at 6:13 am
Ek wonder sommer nou, as ul ‘n pop so versorg, of die moedersinstinkte nie wakker word en selfs sigbaar raak nie?
Daniël Bezuidenhout Post author March 12, 2018 at 1:11 pm
Ek wonder as mens so behep is met ‘n pop, as jou hele wese bly smag na ‘n kind, is dit miskien soos jou die boek “The Secret” na verwys het – dit wat jy visueel en daagliks WIL, dat jy dit sal vermag? Erg hoe die mense hierso vas glo, en weer glo en bly glo vir dekades in daardie poppie. My Oupa het geglo sy waterwys stokke…weet nie eens waar dit moontlik nou kan wees nie.